FILMSKA VZGOJA – četrtek 09. 4. in 16. 4. 2020

Pozdravljeni dragi filmarji,

ker ste imeli nekateri težave z registracijo v FOŠ, vam posreduje link, z mojim uporabniškim imenom in geslom si lahko ogledate filme, ki jih ponuja FOŠ-filmska vzgoja v osnovni šoli.

<http://www.solafilma.si/sl/filmska-baza>

Uporabniško ime je: katarina.kamnar@gmail.com

Geslo je: Blazkami14

Želela bi, da si ogledate kratek animirani film: Podlasica, ki smo si ga enkrat že na hitro ogledali v šoli in napišete kratko obnovo, ki naj vsebuje vsaj 8 stavkov (zajema naj vaše mišljenje, kako vidite zgodbo, kaj mislite o sami tehnični izdelavi animiranega filma in za katero starost bi ga vi priporočili)) ki mi jo pošljete do 17. 4. 2020. Lahko mi pošljete preko easistenta ali na mail katarina.kamnar@os-mk.si.

Kratek opis zgodbe:

Lačna Podlasica tava po pusti deželi. Zanese jo do poslednjega živega drevesa, ki ga pri življenju ohranja jata posmehljivih ptičev. Drevo je nestabilno in ptiči ga neprestano ohranjajo v ravnotežju. Podlasica se trudi splezati na zibajoče se drevo in na srečo jate to terja veliko trme in neuspelih poskusov.

**o avtorju**

Timon Leder je diplomiral na Akademiji za likovno umetnost in oblikovanje v Ljubljani. Svoje akademsko znanje je dopolnil na šoli za režijo animiranih filmov La Poudriere v Franciji. Njegov študentski animirani film **Delo** (z Urbanom Breznikom) se je predvajal na več kot 40 festivalih po svetu, debitantski profesionalni avtorski film **Podlasica** pa se predstavlja po številnih festivalih po svetu. Kot (so)avtor in animator soustvarja kratke animirane filme in videospote, svoje znanje pa z vodenjem delavnic animiranega filma prenaša tudi na mlajše generacije. V diplomski nalogi se je ukvarjal z otroškim razumevanjem filmske govorice, sodeloval pa je tudi pri ustvarjanju prvega slovenskega priročnika o animaciji za šole in vrtce. Na Akademiji umetnosti v Novi Gorici poučuje 2D animacijo.

**avtor o filmu**

"Gre za moj prvi profesionalni film po študiju. Ideja zanj se mi je porodila po diplomi, na zgodbo pa je vplivalo šele potovanje na Madagaskar. Tam sem spoznal baobab – kruhovec, ki sodi med ranljiva drevesa. Podre ga namreč lahko manjši potres, veter, četudi šteje 400 let. Dvojnost ranljivosti in brezčasnosti se mi je zdela zelo zanimiva, a jo v svojem delu napravim še bolj ekstremno. Ustvaril sem drevesa, ki niti stati ne morejo sama, zato jim pomagajo živali."

 Upam, da ste vsi skupaj zdravi, da učenje na domu že čisto obvladate in da lepo preživljate čas v družinskem krogu.

Učiteljica Katarina Kamnar